
Par iepirkuma procedūras
„Būvniecības ieceres “Administratīvās ēkas pārbūve Ganību dambī 34, Rīgā” projektēšana un autoruzraudzība”, Identifikācijas Nr. RS/2026/56, nolikuma prasībām

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija no iespējamā piegādātāja ir saņēmusi vēstuli ar lūgumu sniegt skaidrojumu par iepirkuma procedūras “Būvniecības ieceres “Administratīvās ēkas pārbūve Ganību dambī 34, Rīgā” projektēšana un autoruzraudzība” (ID Nr. RS/2026/56), turpmāk – Iepirkums, nolikumā ietvertajām prasībām.

Jautājums: 
1.jautājums – 
Lūdzam Iepirkumu komisiju izvērtēt un pagarināt piedāvājumu iesniegšanas termiņu iepirkuma procedūrā. Iepirkums ir izsludināts 2026. gada 19. augustā, savukārt piedāvājumu iesniegšanas termiņš noteikts jau 2026. gada 9. septembrī, tādējādi pretendentiem piedāvājuma sagatavošanai ir paredzēts ļoti ierobežots laiks.
Uzskatām, ka noteiktais termiņš nav pietiekams kvalitatīva un pēc būtības izsvērta piedāvājuma sagatavošanai, ņemot vērā iepirkuma priekšmeta sarežģītību un Pasūtītāja izvirzīto prasību kopumu.
Piedāvājuma sagatavošana šajā iepirkumā nav aprobežota tikai ar finanšu piedāvājuma sagatavošanu. Atbilstoši nolikuma prasībām pretendentam papildus nepieciešams:
· apzināt un piesaistīt nolikumā noteiktajiem kritērijiem atbilstošus speciālistus un pārbaudīt to kvalifikāciju un pieredzi; 
· sagatavot informāciju par speciālistiem un to pieredzi; 
· izstrādāt tehnisko piedāvājumu, tostarp aprakstīt darba organizāciju, materiāltehniskos un darbinieku resursus; 
· izstrādāt būvprojekta izstrādes kalendāro grafiku pa nedēļām; 
· iepazīties un izvērtēt projektēšanas uzdevumu, BIM prasības, darbu daudzumu un izmaksu sarakstu, kā arī līguma projektu; 
· aizpildīt BIM atbildības matricu; 
· izstrādāt Pirms-līguma BIM īstenošanas plānu. Nolikums tieši paredz šo dokumentu iesniegšanu tehniskā piedāvājuma sastāvā. 
· nodrošināt BIM koordinatora piesaisti, kuram noteikta arī specifiska iepriekšējās pieredzes prasība BIM vidē. 
Ņemot vērā minēto, uzskatām, ka noteiktais piedāvājumu sagatavošanas termiņš var būt nepietiekams, lai pretendenti varētu sagatavot kvalitatīvus, pilnīgus un savstarpēji salīdzināmus piedāvājumus, kas atbilst visām nolikuma un tā pielikumu prasībām.
Piedāvājuma sagatavošanai nepieciešamais laiks ir būtisks, lai nodrošinātu šo principu praktisku īstenošanu, jo pārāk īss termiņš var ierobežot to pretendentu loku, kuri objektīvi spēj kvalitatīvi sagatavot un iesniegt piedāvājumu.
Ņemot vērā iepriekš minēto, lūdzam Iepirkumu komisiju pagarināt piedāvājumu iesniegšanas termiņu par vismaz 2 (divām) nedēļām, nosakot jaunu piedāvājumu iesniegšanas termiņu, kas pretendentiem nodrošinātu pietiekamu laiku visu nolikumā un tā pielikumos noteikto prasību kvalitatīvai izpildei.

Atbilde: Informējam, ka Iepirkuma nolikumā ir veikti grozījumi, kas publicēti www.eis.gov.lv un www.rigassatiksme.lv.


Iepirkumu komisijas priekšsēdētāja vietnieks 					I. Zīverts 

Rigas pasvaldibas sabiedriba ar ierobeZotu atbildibu “Rigas satiksme”
Vestienas iela 35, Riga, LV-1035, juridiska adrese: Kleistu iela 28, Riga, LV-1067, Latvija; registracijas numurs: 40003619950;
talrunis: +371 67 104 800, e-pasts: sekretariats@rigassatiksme.lv

